Épp javasolni akartam a Kategóriajavaslatok használatát, de ezek szerint már sikerült olyan mélyrehatóan megismerkedni vele, hogy abból a hibáira vonatkozó következtetéseket vonj le. Azt hiszem, mégsem haszontalan felhívnom a figyelmedet az előbbi fejtegetésedben rejlő ellentmondásra: ha már most is komoly problémák vannak a rendszerrel, vajon mi lenne akkor, ha mindenki kényérekedvére hozhatna létre új kategóriákat (ahogy egyébként – sajnos – valójában most is mennek a dolgok)?